
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

	
ОТ ДИМИТЪР НИКОЛОВ – КМЕТ НА ОБЩИНА БУРГАС,

	ОТНОСНО: Продажба на движими вещи, общинска собственост, продукт от дейността на общинско предприятие ОП „Чистота Еко“



УВАЖАЕМИ ОБЩИНСКИ СЪВЕТНИЦИ,
„Регионално предприятие за управление на отпадъците (РПУО), обслужващо общините Камено, Бургас, Айтос, Карнобат, Несебър, Поморие, Руен, Средец и Сунгурларе“ е въведено в експлоатация с Разрешение за ползване № СТ-05-710/25.05.2015 г., издадено от ДНСК – гр. София.
Община Бургас е оператор с издадено Комплексно разрешително № 385-Н3/2022 г. за експлоатацията на регионалното депо. 
Дейностите по управление, експлоатация и поддържане на регионално депо „Братово-Запад”, разделно събиране на отпадъци от опаковки и други разделно събирани отпадъци, сепариране и рециклиране на отпадъци, обезвреждане на неопасни отпадъци чрез депониране, компостиране на биоразградими отпадъци се осъществяват от Общинско предприятие „Чистота еко“, създадено с Решение на Общински съвет – Бургас по т. 16 от Протокол № 42/28.10.2014 г. 
ОП „Чистота Еко” обработва и депонира битовите отпадъци на Община Бургас и още осем общини. Общинско предприятие „Чистота еко" няма статут на юридическо лице и осъществява дейността си от името на Община Бургас в рамките на предоставените му пълномощия, по смисъла на глава шеста, чл. 51, ал. 1 от Закона за общинската собственост.
В обхвата на депо „Братово-Запад“ попадат: Клетки за депониране на отпадъци; Инсталация за сепариране и Модул предсепарираща инсталация към инсталация за сепариране; Инсталация за аеробно компостиране, включваща мобилна мелачка (шредер); Инсталация за балиране; Инсталация за раздробяване на строителни отпадъци; Инсталация за раздробяване на едрогабаритни отпадъци; Площадка за временно съхранение на опасни отпадъци и рециклируеми отпадъци от населението „Екопарк“; Инсталация за производство на дървесен мулч/чипс.
	Смесените битови отпадъци от общинските системи за сметосъбиране и сметоизвозване  постъпват на площадката на регионалното депо в Инсталация за сепариране.   Сепарирането на смесените битови отпадъци е необходимият междинен процес, при който максимално постигнатата ефективност на отсепарирането позволява отпадъците да се превърнат в суровина. Процесът на механично третиране на отпадъците представлява сепариране на рециклируемите фракции от общия поток на отпадъците. Това са: хартия, пластмаса, метал, картон, стъкло,  като вида на отпадъците от пластмаса е твърда смесена,  HDPE, полиетилен (РЕ), полиетилентерефталат (РЕТ) и техните подразделения по цветове (цветен прозрачен, син, зелен, кафяв, смесен). 
Крайният ефект на сепарирането е намаляване на количествата на депонираните на сметището отпадъци, отделяне и подготовка на рециклируемите компоненти за последваща преработка.
Рециклируемите материали след сепарация се окомплектоват (балират) и съхраняват в Инсталация за балиране за последващо предаване на фирми с необходимите разрешителни документи за извършване на дейностите по управление на отпадъците, съгласно нормативните изисквания.
На площадката на Инсталация за аеробно компостиране постъпват биоразградими отпадъци (листа, клони, пънове, треви), с цел тяхното оползотворяване.
Една част от постъпилите дървесни отпадъци се шредират и подлежат на процес на аеробно компостиране, до получаване на готов продукт - компост (подобрител на почва). Останалата част от дървесните отпадъци се съхраняват на площадка на РПУО „Братово-Запад“ до тяхното оползотворяване.  
Продължителното съхранение на открита площадка на биоразградимите дървесни отпадъци води и до замърсяване на околната среда извън производствената площадка - разпространение на неприятни миризми от гниене, разпиляване на отпадъци извън площадката и риск от замърсяване на път от републиканската пътна мрежа, с който РПУО „Братово-Запад“ граничи.
В изпълнение на условията в Комплексно разрешително и съгласно нормативните изисквания при управление на отпадъците, приемането, третирането и съхранението на отпадъци трябва да се извършва по начин, който не застрашава човешкото здраве, не води до увреждане или риск за компонентите на околната среда и не предизвиква допълнително натоварване на околната среда, свързано с шум, вибрации и миризми, което обосновава продажбата на горе изброените рециклируеми фракции.
Количеството на сепарираните отпадъци не е постоянна технологична величина за определен срок, т.е. не е възможно определянето на тонаж за месец сепариран отпадък от даден вид или подвид по обективни причини – сезонност (през летните месеци общото количество на смесените битови отпадъци приблизително двукратно се увеличава, спрямо зимните месеци), населеното място, от където постъпват битовите отпадъци (навиците на населението за разделно събиране и изхвърляне на отпадъците от домакинствата), атмосферните условия, на които са подложени отпадъците преди и след тяхното сепариране и продължителността на тяхното съхранение преди предаване и ред други причини.
Наредбата за реда за придобиване, управление и разпореждане с общински имоти и вещи
съобразно измененията приети от Общински съвет Бургас /Протокол №10/23.04.2024г./
предвижда продажбата на движими вещи, продукт от дейността на общински предприятия да се извършва след решение на общински съвет, с начална тръжна цена определена по реда на Приложение №6 от Тарифата на цени на услуги и права към Наредбата за определянето и администрирането на местните такси и цени на услуги на територията на Община Бургас, по пазарна оценка, от независим лицензиран оценител или най-високата достигната цена на Софийска стокова борса за предходните 3 месеца преди месеца на откриване на търга за съответните вещи.
	Съобразно предвиденото в Наредбата и с цел скъсяване на административната процедура по вземане на решение от страна на общинския съвет за всеки търг поотделно, както и за, спестяване на средства при определяне на началната тръжна цена – не само чрез пазарна оценка, е целесъобразно да се приеме решение за продажба на сепарираните през 2024 г. рециклируеми фракции от общия поток на отпадъците: хартия, картон, стъкло,  метали – черни и цветни, пластмаси твърда смесена,  HDPE, полиетилен (РЕ), полиетилентерефталат (РЕТ) и техните подразделения по цветове (цветен прозрачен, син, зелен, кафяв, смесен) и др. представляващи движими вещи продукт от дейността на ОП „Чиста еко“ с начална тръжна цена – по-високата измежду предвидените в чл.77, ал.3, т.2 и 3 от Наредбата за реда за придобиване, управление и разпореждане с общински имоти и вещи.
  	Предвид изложеното и на основание чл. 21, ал. 1, т.8 от Закона за местното самоуправление и местната администрация чл. 77, ал.3, т.2 и 3 от Наредбата за реда за придобиване, управление и разпореждане с общински имоти и вещи, предлагам, Общински съвет - Бургас да вземе следното
                                        
Р Е Ш Е Н И Е:

Дава съгласие продажбите на сепарираните през 2024 г. рециклируеми фракции от общия поток на отпадъците: хартия, картон, стъкло, метали – черни и цветни, пластмаси твърда смесена, HDPE, полиетилен (РЕ), полиетилентерефталат (РЕТ) и техните подразделения по цветове (цветен прозрачен, син, зелен, кафяв, смесен) и др. представляващи движими вещи продукт от дейността на ОП „Чиста еко“ да се извършва с начална тръжна цена – по-високата измежду предвидените в чл.77, ал.3, т.2 и т. 3 от Наредбата за реда за придобиване, управление и разпореждане с общински имоти и вещи
 



ДИМИТЪР НИКОЛОВ

